Document ID: 31997D0480

Odločba Komisije
z dne 1. julija 1997
o spremembi Odločbe Komisije 97/252/ES o začasnih seznamih obratov v tretjih državah, iz katerih države članice odobrijo uvoz mleka in mlečnih proizvodov za prehrano ljudi
(Besedilo velja za EGP)
(97/480/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo začasnih seznamov obratov, za vmesno obdobje v tretjih državah, iz katerih države članice odobravajo uvoz nekaterih proizvodov živalskega izvora, ribiških proizvodov ali živih školjk [1], nazadnje spremenjene z Odločbo Sveta 97/34/ES [2], in zlasti členov 2(1) in 7 navedene odločbe,
ker je v Odločbi Komisije 95/340/EGS [3], nazadnje spremenjeni z Odločbo 96/584/ES [4], seznam tretjih držav, iz katerih države članice odobrijo uvoz mleka in mlečnih proizvodov;
ker so bile zahteve za pridobitev zdravstvenega in veterinarskega spričevala za uvoz mleka in mlečnih proizvodov iz držav s tega seznama določene v Odločbi Komisije 95/343/EGS [5], nazadnje spremenjeni z Odločbo 97/115/ES [6];
ker so v Odločbi Komisije 97/252/ES [7] začasni seznami obratov tretjih držav, iz katerih države članice odobrijo uvoz mleka in mlečnih izdelkov za prehrano ljudi;
ker je Komisija od Kanade in Izraela prejela sezname obratov z jamstvi, da v celoti izpolnjujejo ustrezne zdravstvene zahteve Skupnosti in da bi bila v primeru, da neko podjetje teh zahtev ne bi izpolnjevalo, njegova izvozna dejavnost v Evropsko skupnost začasno ustavljena;
ker je v Odločbi Komisije 97/299/ES [8] seznam obratov iz Češke republike;
ker so Argentina, Avstralija, Nova Zelandija in Švica spremenile sezname obratov iz Odločbe 97/252/ES; ker bi bilo torej treba te spremembe objaviti;
ker se Komisija v tretjih državah, razen v tistih, katerih obrati so našteti v Odločbi 97/252/ES, ni mogla prepričati o izpolnjevanju zahtev Skupnosti v njihovih podjetjih in o veljavnosti jamstev, ki so jih dali pristojni organi, zlasti s pregledi na kraju samem; ker je zato treba podaljšati čas, ki jim je bil odobren;
ker je treba zagotoviti konsistentnost odločb s seznami obratov; ker bi bilo torej treba spremeniti Odločbo 97/252/ES;
ker so ukrepi, predvideni v tej odločbi, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
1. V členu 1(1) Odločbe 97/252/ES se vstavita besedi "tretja država" pred "obrati".
2. Člen 1(2) Odločbe 97/252/ES se nadomesti z naslednjim:
"Do 1. januarja 1998 države članice lahko odobrijo uvoz mleka in mlečnih izdelkov iz obratov tretjih držav, ki niso našteta v prilogi k tej odločbi."
Člen 2
1. Priloga k Odločbi 97/252/ES se za Kanado in Izrael dopolni s Prilogo I k tej odločbi.
2. Priloga k Odločbi 97/252/ES se za Argentino, Avstralijo, Novo Zelandijo in Švico dopolni s Prilogo II k tej odločbi.
Člen 3
Ta odločba je naslovljena na države članice.
V Bruslju, 1. julija 1997

Labels: 17
5
0
3
6